OpenLLM-France/wikimedia huggingface dataset:
# Argus As 411

L'Argus 411 era un motor d'aviació de 12 cilindres invertits en V, desenvolupat per Argus Motoren a Alemanya durant la Segona Guerra Mundial.

## Disseny i desenvolupament

L'As 411 era una versió millorada i més potent de l'Argus As 410. L'augment de potència del 25% es va aconseguir amb una pressió de sobrealimentació més alta i un augment de la velocitat de rotació del motor. Això va augmentar la potència fins a 600 CV. Per dissipar l'excés de calor generada per aquestes modificacions, es van posar noves aletes de refrigeració dels cilindres dissenyades per accelerar l'aire de refrigeració a mesura que hi passa a través. Això va permetre augmentar la capacitat de refrigeració mentre es mantenia una resistència aerodinàmica idèntica. L'augment de la pressió de sobrealimentació es va obtenir mitjançant una modificació del compressor. A més, els motors As-410 i As 411 es controlaven amb una sola palanca de comandament (a diferència d'altres models existents de l'època). De fet, el motor es mantenia de forma permanent en el seu rang de funcionament òptim gràcies a una temporització d'encesa i una gestió automàtica de l'increment de la pressió. El mecanisme de pas variable de l'hèlix era automàtic, el con de l'hèlix amb aletes, impulsat pel flux de l'aire com un molí de vent s'utilitzava per accionar-lo. El conjunt, així dissenyat, va alleujar considerablement la càrrega de treball del pilot a bord de l'aeronau. La major part de la producció de l'As 411 va ser realitzada per Renault al París ocupat. Aquests motors motoritzaven el Siebel Si 204 i el Dassault MD 315 Flamant de postguerra. Donava 600 CV (441 kW) a 3.300 rpm. Després de la fi de la Segona Guerra Mundial, Renault va continuar fabricant el motor com a Renault 12S. Després de fusionar-se els fabricants de motors d'avions francesos dins de SNECMA el 1945, la producció va continuar amb la nova designació de SNECMA 12S fins a la dècada de 1960.

## Dades tècniques

* Motor de 12 cilindres invertits en V a 60º
* Diàmetre pistó:105 mm
* Carrera pistó: 115 mm
* Desplaçament: 12 litres
* Relació de compressió 6,4: 1
* Pes: 375 kg
* Potència d'enlairament 600 CV (441 kW) a 3100 rpm a 1,8 ata
* Potència de creuer 380 CV (279 kW) a 3100 rpm a 1,35 ata

## Referències

* ↑ Nowarra, Heinz J.. Die deutsche Luftrüstung 1933-1945. Koblenz: Bernard & Graefe, 1985-©1988. ISBN 3-7637-5464-4.
* ↑ Gersdorff, Kyrill von, 1916-. Flugmotoren und Strahltriebwerke : Entwicklungsgeschichte der deutschen Luftfahrtantriebe von den Anfängen bis zu den europäischen Gemeinschaftsentwicklungen. München: Bernard & Graefe, 1981. ISBN 3-7637-5272-2.
* ↑ Giger, Hans, 1914-. Kolben-Flugmotoren : Geschichte und Entwicklung in Wort und Bild. 1. Aufl. Stuttgart: Motorbuch Verlag, 1986. ISBN 3-613-01089-5.
# Arieș

L'Arieș és un riu de Romania, afluent del Mureș (que alhora és afluent del Danubi) que flueix per les províncies d'Alba i de Cluj, a Transsilvània.
El naixement del riu es troba a les muntanyes Bihor, part de les muntanyes Apuseni. L'Arieș neix prop del poble de Mihoiești i té una llargària de 164 km. Passa per les ciutats de Câmpeni, Baia de Arieș, Turda i Câmpia Turzii.

## Referències

* ↑ «OBIECTIVELE DE MEDIU PENTRU CORPURILE DE APĂ DE SUPRAFAŢĂ DIN SPAŢIUL HIDROGRAFIC SOMEŞ – TISA» (en romanès). Administrația Națională Apele Române. Arxivat de l'original el 2021-07-10. [Consulta: 7 maig 2022].
* ↑ «Erdélyi helynévkönyv», 10-07-2011. Arxivat de l'original el 2011-07-10. [Consulta: 7 maig 2022].
# Arija

L'Arija és un riu que discorre entre els termes de Gombrèn (Ripollès) i la Pobla de Lillet (Berguedà), situat al límit d'ambdues comarques, rep per l'esquerra el torrent d'Avinyonet, i és afluent del Llobregat.

## Referències

* ↑ «Arija». Gran Enciclopèdia Catalana. Barcelona: Grup Enciclopèdia Catalana.
# Armadillo de cua nua gros

L'armadillo de cua nua gros (Cabassous tatouay) és una espècie d'armadillo de Sud-amèrica. Viu a l'Argentina, Bolívia, el Brasil, el Paraguai, el Perú i l'Uruguai.

## Referències

Espècies vivents de cingulats :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Xenarthra :
Família Chlamyphoridae :
Família Dasypodidae :
Categoria :
# Armador

L'armador és la persona que equipa i explota una embarcació de pesca o mercant.
El titular pot ser propietari del vaixell o, simplement, noliejador. Té una gran responsabilitat, doncs, en la utilització del vaixell i les condicions de vida de la tripulació
En la construcció de vaixells, s'acostuma a reservar una cabina a bord amb el nom de cabina de l'armador.
# Armata

L'Armata, en rus Армата, és un prototip de plataforma comuna per a vehicles blindats de combat pesants d'origen rus. Aquesta plataforma fins ara serveix de base pel tanc Armata T-14, que substituirà els T-72 i T-90, però també és el xassís del vehicle de combat d'infanteria T-15 i de l'obús autopropulsat 2S35 i se'n preveuen altres usos.
Aquesta base, que pesa unes 50 tones, està previst que se subministri a les divisions de tancs de l'exèrcit rus. Per altra banda, per a la infanteria mecanitzada, es faran servir els xassís més lleugers Kurganets-25 o Boomerang.
Aquesta plataforma de combat està sent desenvolupada, amb màxim secretisme, des del 2009 per l'empresa estatal Uralvagonzavod, a Nijni Taguil. S'espera que entrin en servei i comenci la seva producció en sèrie a finals del 2015 i el 2020 Rússia estima tenir-ne 2.300 unitats en actiu.

## Referències

* ↑ «T-14 Armata main battle tank» (en anglès). Army Recognition. [Consulta: 28 abril 2015].
* ↑ «Kurganets-25 – a new family of medium troop carriers from Russia» (en anglès). Defense-Update.com. Tamir Eshel, 24-04-2015. [Consulta: 28 abril 2015].
* ↑ «Russian Armata tank to enter testing in November» (en anglès). SPUTNIK online media, 07-09-2013. [Consulta: 5 maig 2015].
* ↑ «Russia's New Armata Tank Makes Debut in Parade Rehearsal» (en anglès). Military Advantage, 05-05-2015. [Consulta: 5 maig 2015].

## Vegeu també

* AMX-56 Leclerc
* C1 Ariete
* Challenger 1
* Challenger 2
* Leopard 2
* M1 Abrams
* Merkava
* T-90
* Tipus 99

## Enllaços externs

* Article a l'Ara: Pluja de milions a l'exèrcit rus (català)
* Article a el Periódico: Rusia presenta su nuevo tanque: el Armata T-14 (castellà)
# Armoll

L'armoll (Atriplex hortensis) és una espècie de planta amb flor dins la família amarantàcia, es cultiva per les seves fulles que tenen un gust similar al dels espinacs (que són de la mateixa família). En temps antics era molt cultivada en els horts però actualment gairebé no es conrea als Països Catalans.

## Descripció

Planta anual molt resistent (dins del seu gènere hi ha plantes considerades males herbes), erecta que arriba a fer de 60 a 120 cm segons la varietat. Les fulles tenen formes variades, més aviat oblongues, de textura fina. Les flors són petites i fosques verdoses o vermelloses, les llavors són molt petites de color negre i envoltades per una membrana.

## Vegeu també

* Llista de plantes de fulla comestible

## Notes

* ↑ Burr, Fearing: "The Field and Garden Vegetables of America", page 297. Crosby and Nichols, 1863
# Arpella de Buffon

L'arpella de Buffon (Circus buffoni) és una espècie d'ocell de la família dels accipítrids (Accipitridae). Habita praderies i aiguamolls d'Amèrica del Sud, a Veneçuela i Colòmbia, a la llarga de la costa de la Guaiana, zones no selvàtiques del Brasil i cap al sud fins a Bolívia, el Paraguai, Uruguai, nord de l'Argentina i també al centre de Xile. El seu estat de conservació es considera de risc mínim.

## Referències

* ↑ «Arpella de Buffon». Cercaterm. TERMCAT, Centre de Terminologia. Rev. 11 desembre 2022 (català)
* ↑ «Hoatzin, New World vultures, Secretarybird, raptors» (en anglès). IOC World Bird List Version 12.2. International Ornithologists' Union, 01-07-2022.
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 276. ISBN 978-84-16728-37-4.
* ↑ BirdLife International. «Long-winged Harrier. Circus buffoni» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2016. [Consulta: 7 novembre 2022].
# Arpella de la Reunió

L'arpella de la Reunió (Circus maillardi) és un ocell rapinyaire de la família dels accipítrids (Accipitridae). Habita aiguamolls i praderies humides de l'illa de la Reunió, a les Mascarenyes. El seu estat de conservació es considera en perill d'extinció.

## Referències

* ↑ «Arpella de la Reunió». Cercaterm. TERMCAT, Centre de Terminologia. Rev. 11 desembre 2022 (català)
* ↑ «Hoatzin, New World vultures, Secretarybird, raptors» (en anglès). IOC World Bird List Version 12.2. International Ornithologists' Union, 01-07-2022.
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 276. ISBN 978-84-16728-37-4.
* ↑ BirdLife International. «Reunion Marsh-harrier. Circus maillardi» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2020. [Consulta: 7 novembre 2022].
# Arqueohip

L'arqueohip (Archaeohippus, etimològicament, 'cavall antic') és un gènere extint d'èquids de la subfamília Anchitheriinae, amb tres dits en les potes. Com tots els membres d'aquesta subfamília, són més primitius que els cavalls actuals. Els fòssils d'arqueohip apareixen als Estats Units, en els estats de Nebraska, Oregon, Califòrnia i Florida. També apareixen al Canadà i Panamà. S'alimentaven bàsicament de fulles. És un gènere descendent del gènere Miohippus, i la seva grandària és bastant menor que aquest, amb una tendència evolutiva a perdre talla. Es considera que està emparentat amb el gènere Parahippus.
# Arquitectura Xtensa

L'arquitectura Xtensa és una família de microprocessadors de 32 bits tipus RISC dissenyada per l'empresa fabless Tensilica, adquirida per l'empresa fabless Cadence, creada l'any 1988 i amb seu a San Jose, California.
L'arquitectura Xtensa té com a principal propietat que es pot adaptar a les necessitats del client (disseny custom):
* Possibilitat d'afegir nous processadors al SoC.
* Possibilitat d'afegir noves instruccions al processador.
* Possibilitat d'afegir nous registres al processador.

## Versions Xtensa

* Xtensa 9
* Xtensa LX4 : DSP per aplicacions àudio
* Xtensa LX7 : DSP per aplicacions gràfiques i ràdar
* Xtensa X106 : DSP per aplicacions de telecomunicacions
| | Xtensa 9 | Xtensa LX4 |
| Opcions més importants : |||
| Max16 | Sí | Sí |
| MUL16/MUL32 | Sí | Sí |
| Coma flotant | Sí | Sí |
| Vectra LX | No disponible | Sí |
| HiFi 2 Audio | No disponible | Sí |
| ConnX D2 DSP engine | No disponible | Sí |
| ConnX Baseband Engines | No disponible | Sí |
| Linux MMU | Sí | Sí |
| Opcions Pipeline/Architectura : |||
| Etapes pipeline | 5 | 5/7 |
| FLIX Technology | No disponible | Sí |
| Processor Interface Options |||
| PIF and XLMI | Sí | Sí |
| Unitats Load/Store | 1 | 1 o 2 |
| Designer-Defined Ports and Queues | Limitat | Sí |

## Implementacions d'arquitectura Xtensa

* Aplicacions gràfiques:
** Microsoft HoloLens
* Aplicacions d'àudio de la casa AMD:
** TrueAudio (emprat en PlayStation 4) i Unified Video Decoder
* Aplicacions en comunicacions Wi-Fi de la casa Espressif Systems:
** Processador ESP8266 (vegeu Fig.1)
** Processador ESP32

## Vegeu també

* Disseny de circuits integrats custom i semi-custom.
* Arquitectura ARM
* Arquitectura RISC-V
* Arquitectura Intel
* Arquitectura SPARC
* Arquitectura MIPS
* Arquitectura XCore

## Referències

* ↑ «Linux/Xtensa» (en anglès). www.linux-xtensa.org. [Consulta: 10 març 2017].
* ↑ sembyotic.com, SEMbyotic -. «Tensilica Unveils Xtensa V Architecture | Cadence IP» (en anglès). ip.cadence.com/news. [Consulta: 10 març 2017].
* ↑ «Xtensa Processors Wiki - SemiWiki.com» (en anglès). www.semiwiki.com. Arxivat de l'original el 2017-03-12. [Consulta: 10 març 2017].
* ↑ «Embedded Insights - Embedded Processing Directory - Tensilica Xtensa LX3» (en anglès). www.embeddedinsights.com. [Consulta: 10 març 2017].
# Arquitectura en pipeline

L'arquitectura en pipeline (basada en filtres) consisteix a anar transformant un flux de dades en un procés comprès per diverses fases seqüencials, sent l'entrada de cadascuna la sortida de l'anterior.
Aquesta arquitectura és molt comuna en el desenvolupament de programes per a l'intèrpret de comandes, ja que es poden concatenar comandes fàcilment amb canonades (pipe). També és una arquitectura molt natural en el paradigma de programació funcional, ja que equival a la composició de funcions matemàtiques.
# Arquitectura industrial catalana

L'arquitectura industrial catalana es refereix al concepte d'arqueologia industrial que es va utilitzar per primera vegada a la dècada de 1950 per historiadors anglesos. Sota aquest epígraf s'estudien les empremtes del passat tecnològic i productiu des de la Revolució Industrial.
El modernisme català sorgeix com a resultat del creixement de la indústria, la maquinària, el proletariat industrial i el catalanisme. A principis del segle XX Walter Gropius va visitar Josep Puig i Cadafalch i quedà impressionat per l'avançat estat del disseny industrial català. L'arquitectura industrial s'ensenya com a assignatura des de 1909 a l'Escola d'Enginyers Industrials de Barcelona. L'edifici Myrurgia de 1928-1930, obra d'Antoni Puig i Gairalt és un exemple d'influència del racionalisme arquitectònic.
Les colònies industrials representaren no només l'aplicació dels principis arquitectònics de l'època sinó també de l'habitatge social.
A partir de la declaració de Barcelona com a seu dels Jocs Olímpics de 1992 es va destruir gran part de l'arquitectura industrial catalana que es trobava al barri del Poblenou, però també va significar que abans de derruir aquesta zona es fessin estudis detallats del patrimoni i que, gràcies a la pressió popular es salvessin edificis com el tèxtil de Can Ricart dissenyat per Josep Oriol i Bernadet, i Josep Fontseré i Mestres i construït entre 1853 i 1870 i declarat Bé Cultural d'Interès Nacional. A Barcelona Can Ricart és un dels tres grans edificis industrials del segle xix junt amb Can Batlló del carrer Urgell i Can Batlló de la Bordeta

## Vegeu també

* Categoria:Fàbriques de Catalunya

## Referències

* ↑ Mauro F. Guillén Arte Cultura y Organización, la influencia de Ortega y Gasset
* ↑ Virós i Pujolà, Lluís. Associació d'Enginyers industrials de Catalunya. La indústria tèxtil: actes de les V Jornades d'Arqueologia Industrial de Catalunya. Marcombo, 2002, p. 9. ISBN 9788426713322.
* ↑ «X COLOQUIO INTERNACIONAL DE GEOGRITICA». [Consulta: 23 desembre 2017].
# Arquitrau

L'arquitrau és un element horitzontal de pedra que uneix entre si dues pilastres o bé columnes per dalt. En l'arquitectura clàssica, és la part inferior de l'entaulament que descansa immediatament sobre el capitell de la columna. La seva funció estructural és servir de llinda, per transmetre el pes de la coberta a les columnes.
És un element fonamental en l'arquitectura de coberta plana, anomenada arquitravada. L'arquitectura grega clàssica i la seva precedent, l'arquitectura egea, és un exemple típic d'estructures arquitravades. Anteriorment, els edificis monumentals egipcis també es van construir amb cobertes pètries planes o adovellades.

## Vegeu també

* Entaulament
* Llinda

## Referències

* ↑ Fatás i Borrás: p. 30.
* ↑ Diccionario de Arte I. Barcelona: Spes Editorial SL (RBA), 2003, p.38. ISBN 84-8332-390-7 [Consulta: 9 novembre 2014].

### Bibliografia

* G Fatás i GM Borrás: Diccionari de termes d'art. Biblioteca temàtica Aliança. 1989. ISBN 84-7838-388-3
# Arrabassament

L'arrabassament o rompuda del sòl és l'acció de rompre o llaurar la superfície del terreny amb una profunditat no superior a uns 30 centímetres. Amb aquesta tasca s'aconsegueix oxigenar el terreny i permetre l'entrada d'altres agents introduïts per l'acció humana o natural. En curt, és l'obertura progressiva de noves terres per a ser conreades.
La necessitat de conservar les muntanyes i boscos per assegurar l'equilibri dels agents atmosfèrics, mantenir els corrents, fonts i cursos d'aigua i oposar un obstacle a les inundacions torrencials ha conduït a dictar mesures legislatives que restringeixen o limiten els drets dels propietaris.

## Vegeu també

* Tractor
* Recol·lectora
* Motoaixada
* Motocultor
* Arada

## Referències

* ↑ Luis Hidalgo Fernández-Cano; José Hidalgo Togores. Ingeniería y mecanización vitícola. Mundi-Prensa Libros, 1 març 2001, p. 22–. ISBN 9788471149381 [Consulta: 19 juliol 2011].

## Bibliografia

* Llibre Les màquines agrícoles i la seva aplicació , Jaume Ortiz-Cañavate, Institut Nacional d'Investigacions Agràries (Espanya). Mundi-Premsa Llibres, 2003, 6 a Edició. ISBN 8484761177, 9788484761174. 526 pàgines.

## Enllaços externs

* Les màquines agrícoles i la seva aplicació (castellà)
# Octà

L'octà és un hidrocarbur saturat lineal de la família dels alcans de fórmula molecular C₈H$_{18}$. És un component de la benzina.

## Referències

* ↑ Salinas López, Francisco. Química. Saragossa: Luis Vives, D.L. 1978. ISBN 84-263-0393-5.
* ↑ «Octano». A: Enciclopedia Salvat de la Ciencia y la Tecnología. Barcelona: Salvat, 1964.
# Huracà Irene (2005)

L'huracà Irene va ser un durador huracà de l'atlàntic del tipus cap Verd durant la temporada d'huracans a l'Atlàntic del 2005. La tempesta es formà a prop de les illes de Cap Verd el 4 d'agost i travessà l'Atlàntic, girant en direcció nord al voltant de les Bermudes abans d'esdevenir extratropical al sud-est de Terranova. Irene es va convertir en la tempesta més duradora de la temporada 2005 després que va persistir durant 14 dies en forma de sistema tropical. Va ser la novena tempesta declarada i el quart huracà de la temporada de rècords 2005. No causà danys.

## Referències

* ↑ «Tropical Cyclone Report: Hurricane Irene» (PDF) (en anglès). Centre Nacional d'Huracans; NOAA. [Consulta: 24 abril 2006].
Ciclons tropicals de la temporada d'huracans de l'Atlàntic de 2005 :
| A | B | C | D | E | F | G | H | I | 10 | J | K | L | M | N | O |
| P | R | 19 | S | Un | T | 22 | V | W | Αα | Ββ | Γγ | Δδ | Εε | Ζζ |
Escala Saffir-Simpson :
| TD | TS | 1 | 2 | 3 | 4 | 5 |
# Ibis caranú

L'ibis caranú (Phimosus infuscatus) és una espècie d'ocell de la família dels tresquiornítids (Threskiornithidae) que habita boscos, sabanes de ribera i estanys en dos poblacions separades, per un costat al nord i est de Colòmbia i est de Veneçuela, i per altra banda a l'est de Bolívia, centre i sud del Brasil, el Paraguai, Uruguai i nord de l'Argentina. Única espècie del gènere Phimosus Wagler, 1832.

## Referències

* ↑ L'ibis de cara nua a INFONATURA Arxivat 2008-02-06 a Wayback Machine. Rev. 26/10/2011
# Peterson Zah

Peterson Zah (Low Mountain, Arizona, 2 de desembre de 1937 - 7 de març 2023) fou el primer president de la Nació Navajo i el darrer cap de la Nació Navajo. Des de 1995 ha estat treballant a la Universitat Estatal d'Arizona com a assessor especial en Afers Amerindis. També ha treballat com a assessor d'empreses que intenten fer negocis en territori indi.
Peterson Zah va néixer el 2 de desembre de 1937 a Low Mountain (Arizona), fill de Henry i Mae Multine Zah, família tradicional que a penes sabia anglès. Va estudiar a la Phoenix Indian School i a la Universitat Estatal d'Arizona, on es graduà en educació el 1963.
Després dels estudis Zah passà un any treballant a Phoenix a l'Arizona Vocational Education Department, ensenyant fusteria a estudiants adults que busquen habilitats vocacionals. De 1965 a 1967 va participar en Voluntaris al Servei d'Amèrica (VISTA), treballant a la Universitat Estatal d'Arizona com a coordinador de camp d'un centre de formació.
Fou portaveu del Consell navajo el 1983-1987. El 1990 fou escollit primer president de la Nació Navajo, i ocupà el càrrec fins al 1995. Des d'aleshores ha estat assessor presidencial en afers indis en la Universitat d'Arizona.
El 1967 Zah esdevingué director executiu del servei legal popular Diné be'iiná Náhiilnaah bee Agha'diit'aahii (DNA), una organització sense ànim de lucre. Va mantenir el càrrec fins a 1981. Sota el seu lideratge nombrosos casos de l'organització legal sobre sobirania ameríndia van arribar a la Cort Suprema dels Estats Units.
El 1972 Zah guanyà l'elecció al Districte Escolar Unificat Window Rock; l'any següent es va convertir en president de la junta. El 1983 es va convertir en president del Consell Tribal Navajol a Window Rock, seu del cos de govern de la reserva índia Navajo. Va ocupar el càrrec fins al 1987, quan es va dedicar a fundar finançament per a la Navajo Education and Scholarship Foundation. El 1989 i 1990 he dirigí l'oficina regional de Save the Children, i el 1990 fou elegit president de la nova Nació Navajo, el primer elegit per a aquest càrrec. Fou nomenat president el dimarts 15 de gener de 1991.
Entre els èxits que se li acrediten en la seva etapa com a president navajo està el treball productiu amb el líder tribal d'ètnia hopi Ivan Sidney per a resoldre els problemes relacionats amb la disputa de terres entre les dues tribus. Durant el seu mandat va establir el Fons Fiduciari Permanent Nació Navajo, utilitzant desenes de milions de dòlars guanyats en un judici contra la Peabody Coal Company. El NNPTF ha crescut més de mil miions de dòlars.
El 1995 Peterson Zah va convertir en assessor especial del president en Afers Indígenes Americans de la Universitat Estatal d'Arizona.
Zah ha rebut gradacions honoràries del Colorado College i del College of Santa Fe.

## Referències

* 1 2 Peterson Zah Biography
* 1 2 3 4 5 Peterson Zah Collection, 1969-1994, Arizona Archives Online, Arizona State University
* ↑ «Democracy Era Begins For Largest U.S. Tribe». New York Times, 17-01-1991 [Consulta: 7 juliol 2012].

## Enllaços externs

* (anglès) Biografia
# Hibito

L'hibito (pronunciat invariablement Híbito, Hívito, Chibito, Ibito, Jibito, Xibita, Zibito) és una llengua extingida del Perú. Juntament amb el cholón, també extingit, constituïa la família hibito-cholón.
El 1850 es van informar de 500 parlants.
Loukotka (1968) informa que es parlava al llarg del riu Huamo, just al nord de la zona cholón.

## Referències

* ↑ «Lenguas originarias del Perú» (en español). Arxivat de l'original el 10 de junio de 2017. [Consulta: 3 enero 2019].
* ↑ Loukotka, Čestmír. Classification of South American Indian languages. Los Angeles: UCLA Latin American Center, 1968.

## Bibliografia

* (anglès) Adelaar, Willem F. H. ; et Muysken, Pieter C. ; The Languages of the Andes, Cambridge Language Surveys, Cambridge, Cambridge University Press, 2004 (Édition revue, 2007) ISBN 978-0-521-36831-5
# Ibis gorjanegre

L'ibis gorjanegre (Theristicus melanopis) és una espècie d'ocell de la família dels tresquiornítids (Threskiornithidae) amb dues subespècies que s'han considerat espècies de ple dret:
* Theristicus melanopis branickii (Berlepsch et Sztolcman, 1894). Habita aiguamolls i estanys dels alts Andes, a Equador, el Perú i Bolívia. Una petita població habita (o habitava) l'extrem nord de Xile.
* Theristicus melanopis melanopis (Gmelin, 1789). Habita aiguamolls, estanys, canyars i boscos poc espessos de Xile i centre de l'Argentina cap al sud fins a Cap d'Hornos. Una petita població de la zona costanera de Perú sembla extinta en l'actualitat..
# Icarosaure

L'icarosaure (Icarosaurus, gr. llangardaix Ícar, per la seva capacitat de planejar) és un gènere extint de sauròpsids lepidosauromorfs de l'ordre Eolacertilia del Triàsic superior de Nova Jersey (Estats Units). Està llunyanament emparentat amb els llangardaixos i tuataras actuals.
Era de petit grandària, uns 10 cm des del cap fins als malucs. Com el seu parent proper kuehneosaure, podia planejar curtes distàncies gràcies al fet que posseïa unes llargues expansions laterals de les costelles cobertes de pell amb la superfície superior convexa i la inferior còncava, la qual cosa crea un perfil alar simple adequada per planejar.